Rating “Vincenzo” & “Beyond Evil” Meningkat, “Revolutionary Sisters” Duduki Tangga Pertama
Selepas berakhirnya drama SBS The Penthouse 2 pada Jumaat yang lalu, kedudukan pertama untuk siaran Sabtu malam terbuka kepada drama lain.  The Penthouse 2 telah menguasai kedudukan pertama untuk siaran hari Jumaat dan Sabtu malam sejak hari pertama disiarkan, dan kini, selepas berakhirnya musim kedua pada 2 April yang lalu, drama KBS 2TV Revolutionary Sisters telah mengambil-alih tempat pertama untuk slot Sabtu malam.  Menurut Nielsen Korea (via Soompi), episod terbaru drama popular KBS itu telah merekodkan purata rating sebanyak 21.6 peratus dan 25.1 peratus untuk dua bahagiannya. Sementara di rangkaian tv kabel, drama tvN Vincenzo menikmati peningkatan rating apabila episod terbaru merekodkan purata penilaian sebanyak 10.8 peratus. Manakala di JTBC, drama Beyond Evil turut mencatatkan peningkatan selepas episod terbaru merekodkan purata rating sebanyak 5.3 peratus. Vincenzo boleh di strim di platform penstriman Netflix